22. Vrh EU-Rusija (glasovanje)
- Skupni predlog resolucije: vrh EU-Rusija
- Pred glasovanjem:
Konrad Szymański
(PL) Gospod predsednik, izpostavljam dejstvo, da smo imeli po razpravi o kompromisni različici te resolucije na voljo točno 16 minut za predložitev predlogov sprememb in pregled rezultatov našega dela. Menim, da je bila s tem ogrožena pravica vsakega poslanca tega parlamenta in vsake politične skupine v tem parlamentu, da svobodno vpliva na besedilo naših resolucij, vključno s predložitvijo predlogov sprememb.
Pozivam vas, da tega v prihodnje ne dovolite več.
- Pred glasovanjem o predlogu spremembe 1:
Ria Oomen-Ruijten
v imenu skupine PPE-DE. - (NL) Gospod predsednik, predlagam naslednji predlog spremembe odstavka 6. V zvezi s tem bo potrebno ločeno glasovanje. Besedilo prvega stavka mora biti:
"poudarja, da so razmere v Čečeniji še vedno točka nesoglasja v odnosih med EU in Rusijo."
(NL) To nadomešča sedanje besedilo. Poročevalec se strinja.
(Ustni predlog spremembe je bil sprejet.)
- Pred glasovanjem o odstavku 23
Ria Oomen-Ruijten
v imenu skupine PPE-DE. - (NL) Gospod predsednik, dovoliti moramo, da dejansko stanje govori samo zase, in vrh o preletih Sibirije. Ta vrh se ni zgodil, zato pozivamo, da se sklicevanje nanj v besedilu nadomesti s sklicevanjem na naslednji vrh.
(Ustni predlog spremembe je bil sprejet.)
- Pred glasovanjem o uvodni izjavi O:
Hannes Swoboda
v imenu skupine PSE. - Gospod predsednik, govorimo o trajnih sporih. Omenjamo dva spora, Abhazijo in Južno Osetijo, vendar bi v imenu svoje skupine po besedni zvezi "trajnih sporov" dodal besedno zvezo "kot na primer v Pridnestrju", da bo tudi Pridnestrje omenjeno v uvodni izjavi O.
Marianne Mikko
v imenu skupine PSE. - Gospod predsednik, gospod Swoboda vas je že obvestil o našem predlogu spremembe v zvezi s Pridnestrjem.
(Ustni predlog spremembe je bil sprejet.)
